હિંમતનગરની શગુન બિલ્ડસ્કેવર અને શગુન એગ્રી સ્પેશના ચેરમેન ગીતા શાહ, એમડી મનીષ શાહ સહિતના હોદેદારોએ માત્ર ૩૦ જ મહિનામાં એકના ડબલ કરવાની ઓફર સામે કરોડો રૂપિયા એકત્ર કરી દીધા બાદ મુદ્ત વિતી ગયા બાદ નાણાં પરત ન કરતાં હોવાના આક્ષેપ સાથે ગાંધીનગર સીઈઆડી ક્રાઈમની આર્થિક ગુના નિવારણ શાખા ખાતે બે સપ્તાહ અગાઉ પંચમહાલ જિલ્લાના ભુપેન્દ્રસિંહ પ્રભાતસિંહ સોલંકીએ ફરીયાદ કરી હતી, જે અહેવાલ ‘સંદેશ’માં પ્રસિધ્ધ થયા બાદ સીઆઈડી વડા આશિષ ભાટીયાએ ઈન્કવાયરી શરૂ કરાવી હતી, દરમ્યાન ગત રોજ ગોધરાના રાજેન્દ્રકુમાર હીરાભાઈ પરમાર નામના શગુન કંપનીના એજન્ટે પણ આશરે ૧પ થી ર૦ લાખ જેટલી રકમ કે જે ૪૦ જેટલા ગ્રાહકોના નાણાં છે, તે હવે મુદ્ત વિતી ગયા બાદ પણ પરત મળતાં ન હોવાની સીઆઈડી ક્રાઈમ ગાંધીનગર ઝોન ખાતે એફઆઈઆર નોંધાવી હતી.